Diari Oficial de la Generalitat Valenciana


Sumari del DOGV 610, del 17-06-1987 (1987/809070)

ORDRE de 19 de maig de 1987, de la Conselleria de Cultura, Educació i Ciència, per la qual s'estableix el procediment de designació dels membres del Comitè Valencia de Disciplina Esportiva.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/19/(1)/dof/vci/html**

### Dades del document

Número de DOGV
:   610

Data del DOGV
:   17-06-1987

Secció del DOGV
:   DISPOSICIONS GENERALS

Número del document
:   1987/809070


Data del document
:   19-05-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 19 de maig de 1987, de la Conselleria de Cultura, Educació i Ciència, per la qual s'estableix el procediment de designació dels membres del Comité Valencià de Disciplina Esportiva.  
El Govern Valencià d'acord amb el que disposa l'Estatut d'Autonomia i el Reial Decret 4099/1982, procedí a la regulació de les Federacions Esportives Valencianes a través del Decret 120/1984.   
L'esmentat Decret atribuïa competències disciplinàries a les Federacions Valencianes i contemplava la creació del Comitè Valencià de Disciplina Esportiva, i que ho fou per Decret 125/1986, de 20 d'octubre, el qual als articles sisé i seté n'estableix la composició.   
En virtut d'aquest mandat i amb la finalitat de designar els tres membres que correspon de proposar a les Federacions Esportives Valencianes perquè siguen nomenats pel Conseller de Cultura, Educació i Ciència, fent ús de les competències que estableix l'article 35 de la Llei 5/1983, de 31 de desembre, de Govern Valencià.   
ORDENE  
Article primer  
Per tal de poder ser membre del Comitè Valencià de Disciplina Esportiva caldrà reunir les condicions següents:   
a) Estar en possessió del Títol de Llicenciat o Doctor en Dret.   
b) Haver tingut o tenir vinculació o experiència en matèria esportiva.   
c) No haver incorregut en cap sanció judicial que inhabilite per al compliment del càrrec.   
d) Cas de ser elegit, no realitzar activitats incompatibles amb l'exercici del càrrec.   
Article segon  
La designació dels membres del Comitè Valencià de Disciplina Esportiva a proposar per les Federacions Autonòmiques, s'ajustarà al procediment següent:   
a) Presentació de candidats. Cadascuna de les Federacions podrà presentar un candidat a proposta de la Junta Directiva o Comissió General d'Esports en el termini de 15 dies, comptadors des de l?entrada en vigor d'aquesta Ordre.   
b) Acreditació dels candidats proposats. En els 5 dies següents es realitzarà l'acreditació dels candidats proposats a través de l'acreditació adient, la qual serà entregada a la Direcció General d'Esports, que farà pública una llista amb els nomenats per totes i cadascuna de les Federacions i la data de celebració de l'Assemblea.   
c) Elecció. l'Assemblea per a l'elecció dels tres membres del Comitè Valencià de Disciplina Esportiva estarà constituïda pels Presidents de les Federacions o Comissions Gestores.   
L'elecció es realitzarà en votació secreta, resultant elegits els tres candidats que obtinguen el nombre de vots major. Cas d'empat entre dos o més membres, es faran votacions succesives en el mateix acte de l'Assemblea per tal de resoldre-ho.   
Per a la validesa de l'Assemblea caldrà l?assistència, en primera convocatòria, de la majoria absoluta dels membres i en segona, que tindrà lloc una hora després, siga quin siga el nombre d'assistents.   
d) Constitució de la Mesa de l'Assemblea. Presidirà la Mesa de l'assemblea el President de la Federació de més edat i actuarà com a Secretari el President de Federació més jove. També formarà part de la Mesa de l'Assemblea, un representant de la Direcció General d'Esports, designat amb aquesta finalitat.   
e) Llevament d'Acta i ratificació dels membres. En acabar la sessió es procedirà a la redacció, per part del Secretari de l'Assemblea, de l'Acta d'aquesta, que signarà juntament amb els membres de la Mesa.   
Amb posterioritat, el Secretari certificarà la designació dels membres. Certificació que, juntament amb l'Acta, serà entregada a la Direcció General d'Esports per al nomenament posterior pel Conseller de Cultura, Educació i Ciència.   
Article tercer  
Els membres del Comitè Valencià de Disciplina Esportiva, procediran en un termini no superior a quinze dies comptadors des de la celebració de l'Assemblea a l'elecció del President i Vice-president, elevant la proposta al Conseller de Cultura, Educació Ciència per al nomenament d'aquells.   
El Secretari del Comitè, serà designat per la Direcció General d'Esports.   
DISPOSICIONS FINALS  
Primera  
El Director General d'Esports és autoritzat perquè dicte les disposicions oportunes per a l'execució d'aquesta Ordre.   
Segona  
Aquesta Ordre vigirà l'endemà de la publicació al Diari Oficial de la Generalitat Valenciana.   
València, 19 de maig de 1987.   
El Conseller de Cultura, Educació i Ciència  
CEBRIA CISCAR I CASABAN  
CONSELLERIA D'AGRICULTURA I PESCA


Còpia Permalink ELI